|  |
| --- |
| DELO NA DALJAVOŠolsko leto 2019/ 2020Razred: 4. a |
| Predmet:SLJ | Datum: 20. 4. 2020 | Učiteljica: Zdenka Mežan |
| Tema: Proza- Lyman Frank Baum: Čarovnik iz Oza |
| Pripomočki: Berilo str.138–141 |
| Namen učenja:* Branje in analiza umetnostnega besedila
* Ogled mjuzikla
 |
| Kriteriji uspešnosti: uspešen/na boš, ko boš:* spoznal/a književno besedilo,
* glasno razumljivo in interpretativno prebral/a književno besedilo,
* Primerjal/a književno besedilo z mjuziklom.
 |
| Pred nami je nov teden pouka na daljavo in zadnji teden pred prvomajskimi počitnicami ☺Danes boš spoznal/a fantastično (domišljijsko) književno besedilo. Ameriški pisatelj Lyman Frank Baum je knjigo Čarovnik iz Oza napisal pred več kot 100 leti. Pripoved je bila velikokrat prirejena za gledališče, radio, film, po njej so posneli TV-serijo in celo risanko. Po pripovedi Čarovnik iz Oza so pripravili tudi lutkovno igro. Igro so v Lutkovnem gledališču Ljubljana uprizorili že dvakrat, prvič leta 1973 in drugič leta 2005. Pisatelj na začetku predstavi siroto deklico Dorotejo in njenega psička Tota, ki ju ciklon prenese v domišljijsko deželo Oz in Smaragdno mesto.Če nimaš berila, ker je ostalo v šoli, najdeš berilo na spletni strani [www.radovednih-pet.si](http://www.radovednih-pet.si) in v interaktivnem berilu poiščeš razdelek PROZA ter poiščeš besedilo Čarovnik iz Oza. Če imaš berilo doma, odpreš stran 138 – 141.* O pisatelju in odlomku: Lymanu Franku Baumu preberi v berilu v rumenem okvirju levo do besedila (B/ 138) ali v interaktivnem gradivu klikni na glavo v krogu in preberi o pisatelju.
* V interaktivnem gradivu poslušaj posnetek besedila.
* Tiho preberi besedilo.
* Naj ti povem, da v nadaljevanju Doroteja s Totom sreča strašilo, kositrnega drvarja in strahopetnega leva. Vsi štirje se napotijo k čarovniku iz Oza. Čakajo jih velike preizkušnje in številne težave, vendar se na koncu Doroteja in Toto srečno vrneta domov.
* Preberi razlago neznanih besed v stvarnih pojasnilih.
* Staršem glasno preberi besedilo. Pazi na poudarke ob ločilih, da bo tvoje branje zanimivo za poslušalce.
* Oglej si posnetek muzikala (posebna zvrst predstave, kjer vsebino večinoma zapojejo) v izvedbi Kulturnega društva Bohinjska Bela: <https://www.youtube.com/watch?v=h4cd51E_QnM>

Nove naloge - Izberi si **eno** nalogo in jo opravi:* V zvezek nariši, kako si predstavljaš Smaragdno mesto.
* V zvezek nariši književne osebe in zraven s ključnimi besedami opiši njihove značilnosti.
* Pisno odgovori na vprašanja na str. 141.

**Samo za tiste učence, ki želijo in samostojno zmorejo več:*** Poišči na spletu, kdaj so prvič posneli film Čarovnik iz Oza ( Wizard of Oz). Ali je film barven ali črno bel?
* Izmišljanje domišljijskih dežel in bitij je priljubljeno pisateljsko početje. V deželi domišljije:Izmisli si svojo domišljijsko deželo, mesto, prebivalce in napiši, kako je tvoja književna oseba potovala v domišljijo, kaj je tam doživela in ali se je varno vrnila.
 |
| **Samovrednotenje:**Kaj sem se danes naučil/a?Je namen učenja dosežen?Sem bil/a uspešna glede na kriterije uspešnosti? |